
**RÉSZVÉTELI FELHÍVÁS**

**Az AGRÁRMARKETING CENTRUM NONPROFIT KFT. (AMC) NEMZETI STANDJÁRA**

**A 3. kulinart fesztiválra / A 41. APIslovenia kiállításra**

**Celjei vásárközpont, Szlovénia, 2018. március 17-18.**

****

****

****

****

**Áttekintés**

Tavaszi vásárok gyűjtőnéven 6 rendezvény lesz most először összevontan idén március 17-18. között a szlovéniai Celje vásárközpontjában: a 41. ApiSlovenia méhészeti kiállítás, a 23. Flora kertészeti show, a 17. Esküvő kiállítás, a 14. Altermed elnevezésű egészséges életmód kiállítás, a 3. Kávé fesztivál és a 3. Kulinart étel és ital fesztivál.  A felsorolt rendezvényeken tavaly kb. 520 kiállító kínálta portékáit közel 21 ezer látogatónak. A kiállítók zömében szlovének, ám a környező országokból is jó néhányan rendkívüli lehetőséget látnak akár a közvetlen értékesítésre is ezen a fogyasztói vásáron, ahol tehát szép számban fordulnak meg a fizetőképes szlovén polgárok. A színvonalas, becslések szerint 20 ezer négyzetméteres rendezvény a helyszíni árusításon túl alkalmat ad az újdonságok feltérképezésére, a piac tanulmányozására, sőt, potenciális szakmai partnerekkel való találkozásra is.

**Alaprajz**





**Közösségi magyar részvétel**

2018-ban először szervezünk nemzeti megjelenést ezen a rendezvényen, vagy a Kulinartnak vagy pedig az ApiSloveniának helyet adó pavilonban egy 40 m2-es standon 4 kiállító részvételével, attól függően, hogy a jelentkezők profiljának többsége melyik tematika választását indokolja (általános élelmiszer és ital vagy méz). Megjelenésünk célja a magyar élelmiszerek/méz népszerűsítése, valamint az országimázs építés.

**Megjelenési lehetőség:**

**Közösségi kiállítóként való megjelenés: 120.000 Ft + ÁFA**

Tartalmazza:

* a közösségi stand elveivel egyező, minden kiállító részére egységes standrészt
* a funkcionális standberendezést: pultot bárszékkel, konyha- és raktárhasználatot
* a cégembléma és cégfelirat elhelyezését az installáción
* a vezeték nélküli internet használatát
* közös tárgyalási felületet
* alap standellátmányt (kávé, tea, üdítő, ásványvíz)
* építést, üzemeltetést és bontást
* modern, jól látható „MAGYARORSZÁG” feliratot, mely megkönnyíti a magyar stand megtalálását
* teljes körű szervezést és koordinálást az AMC felelős munkatársa által a kiállítás nyitása előtti szakaszban és a kiállítás üzemelése alatt a helyszínen is
* az AMC különböző kommunikációs csatornáin keresztül (honlap, hírlevél, Facebook, sajtóközlemény) a kiállítási megjelenésről tájékoztatást
* információt az utazási és szálláslehetőségekről

Nem tartalmazza:

* a céges képviselő(k) kiutazási költségeit, áruszállítást

**Kiegészítő szolgáltatások:**

* **hűtővitrin vagy mélyhűtő pult** bérlése: 100.000 Ft+ÁFA

**Jelentkezési határidő:** 2018. február 12.

**Jelentkezés módja:**

Jelentkezési lap visszaküldése

Jelentkezésük csak visszaigazolás után tekinthető elfogadottnak.

További információk: http://www.ce-sejem.si/en/



**Kereszturi Katalin**

*kiállításszervezési munkatárs*

Agrármarketing Centrum Nonprofit Kft.

E-mail: [kereszturi.katalin@amc.hu](mailto:kereszturi.katalin@amc.hu)

****

A kép illusztráció